یئنی نوع کروناویروس‌دان (کووید-19) دونیا عذره جان ایتکی‌سی 248 مین 600-و، یولوخما حال‌لاری 3 میلیون 584 مین 100-و کئچرکن، ساغالان‌لارین سایی ایسه بیر میلیون 161 مین اولوب.
امریکا پرزیدنتی دونالد ترامپ اؤلکه‌ده "کووید-19" اپیدمیسی سببیندن جان ایتکی‌سی‌نین 80 ایله 90 مینه چاتا بیله جگینی سؤیله‌ییب. ویروسلا علاقه‌دار واکسن فعالیت‌لرینه توخونان ترامپ لازیمی واکسن اوزرینده جدی ایشلرین گؤرولدوگونو و 2020-جی ایلین سونونادک حاضیر اولاجاغینی بیلدیریب.
دیگر طرف‌دن، امریکا ایچ تهلوکه‌سیزلیک ناظیرلیگی (DHS) چین رهبرلیگی‌نین ووهان-دا باش قال‌دیران "کووید-19" اپیدمی سینی و یولوخما درجه‌سینی طبی لوازیمات تامینی اوچون بیلیه‌رک‌دن گیزلتدیگینی ایره‌لی سوروب.
ایتالیا-دا اپیدمی سببیله حیاتینی ایتیرن‌لرین سایی بیر گونده 174 آرتا‌راق 28 مین 884-ا چیخیب. اؤلکه‌ده آکتیو کروناویروس فاکت‌لاری‌نین سایی 100 مین 179-ا قدر آزالسا دا، بو گونه قدر (کووید-19) یولوخما‌لارین عمومی سایی 210 مین 717 اولوب. 3 می دا ساغالان‌لارین سایی 7 مین آرتا‌راق 81 مین 654-ا یوکسلیب.
ایسپانیا-دا "کووید-19"دان اؤلن‌لرین سایی سون 24 ساعات عرضینده 164 آرتا‌راق 25 مین 428-ا یوکسلیب.
فرانسا-دا اپیدمی سببیله بیر گونده جان ایتکی‌سی 135 آرتا‌راق 24 مین 895-ا چاتیب. اؤلکه‌ده 3 مین 819 نفر ای سی یو-دا اولماقلا 25 مین 815 نفر معالیجه آلیر.
اینگیلتره-‌ده "کووید-19" سببیله اؤلن‌لرین سایی سون 24 ساعاتدا 315 آرتا‌راق 28 مین 446-ا چاتیب.
ویروس سببیندن اؤلن‌لرین سایی‌نین 7 مین 924، یولوخان‌لارین سایی‌نین 50 مین 267-یه یوکسلدیگی بلژیک-ده پاندمی چرچیوه‌سینده حیاتا کئچیریلن "قیسمن تجرید ائتمه" بو گون‌دن اعتباراً یومشالدیلیب. سوسیال مصافه قایدا‌لارینا رعایت اولونماق شرطی ایله، چرخ سورمک و یا اوچ نفره قدر قروپ‌لارلا گزمک شرطی ایله بعضی ایش یئرلری‌نین آچیلماسینا ایجازه وئریلیب.
کانادا-دا "کووید-19" اپیدمی سیندن اؤلن‌لرین سایی 312 آرتا‌راق 3 مین 774-ا چاتیب. یولوخان‌لارین سایی 4 مین 644 آرتا‌راق 59 مین 474 اولوب.
برزیلیا-دا اپیدمی سببیله اؤلن‌لرین سایی 7 مین 25-ا، یولوخما‌لارین سایی ایسه 101 مین 147-ا یوکسلیب.
20 نفرین اؤلدوگو یئنی زلاندیادا "کووید-19" سببیله 1487 یولوخما فاکتی قئیده آلینیب. 1276 نفر ساغالیب. "کووید-19" یولوخماسی مارس آیی‌نین اورتالاریندان‌ بری سون 24 ساعاتدا ایلک دفعه آشکارلانماییب.
ایسلاندیا-دا "کووید-19" پاندمی سینده 10 نفر اؤلوب، 1799 یولوخما آشکارلاندی. لیسه لر، بیلیم یوردلاری،  سلمانی لر، دیش حکیم‌لری و دیگر ایش یئرلری 6 هفته‌لیک فاصیله‌دن سونرا یئنی‌دن آچیلیر.
آلمانیا-دا "کووید-19" پاندمیسی ایله موباریزه چرچیوه‌سینده 23 مارس دا باغلانمیش سلمانی لر یئنی‌دن آچیلیب.
بالکان اؤلکه‌لری تدریجن "کووید-19" تدبیرلرینی لغو ائدیرلر.
آلبانیا-دا بعضی ماغازا‌لار یئنی‌دن آچیلیب.
قوزیی مقدونیه-ده کوچه یه چیخما قاداغاسی‌نین ساعتی‌‌نین مودتی محدودلاشدیریلیب. آرتیق کوچه یه چیخما قاداغاسی بازار ارته‌سی-جمعه آخشامی ساعات 19:00-دان 05:00-دک و جمعه -بازار ارته‌سی ساعت 14.00-دان 05.00-دکحیاتا کئچیریله‌جک.
آلبانیا-دا تکستیل، آیاققابی و تلفون ماغازا‌لاری یئنی‌دن آچیلیب، تاکسی‌لرین ایشلمه‌سینه ایجازه وئریلیب.
کوزوو-دا اینشاات، املاک، نقلیات واسیطه‌لری تیجارتی، بعضی پراکنده ماغازا‌لار، شخصی اشیا‌لار و مبل تمیرچی‌لری و موشاویرلیک اوفیس‌لری یئنی‌دن فعالیته باشلاییب.
سلوونیادا مسجیدلر عبادت اوچون یئنی‌دن آچیلیب.
کوروواسی-ده اؤزل ساغلام‌لیق مرکزلری، سلمانی لر و گؤزل‌لیک سالن‌لاری یئنی‌دن آچیلیب.
بعضی پراکنده ماغازا‌لاری‌نین و سلمانی لرین بوسنی و هرزگوین-ده یئنی‌دن فعالیت‌لرینه ایستارت وئریلیب.
صربیستان-داکافه و رستوران‌لار سوسیال مصافه قایدا‌لارینا دقت یئتیرمک شرطیله یئنی‌دن آچیلیب.
